Polica sa parfemima
Šminkanje.
**Kozmetika** se odnosi na supstance čiji je cilj poboljšavanje ili zaštita izgleda ili mirisa ljudskog tijela. Takođe postoji posebna vrsta kozmetike koja je dostupna u prirodnom obliku (npr. ljekovito bilje).

*Dekorativna kozmetika* se nekad jednostavno naziva **šminka**.

Istorija
--------

An 1889 Henri de Toulouse-Lautrec painting of a woman applying cosmetics to her face
Prvi arheološki dokazi o korišćenju kozmetike su nađeni u Egiptu oko 3500. pne. U Antičkoj Grčkoj i Antičkom Rimu su takođe koristili kozmetiku. Antički Rimljani i Antički Egipćani su koristili kozmetiku koja je sadržala otrove, kao što su živa i olovo. Na antičko carstvo Izraela je uticala kozmetika, kao što je zabilježeno u Starom zavetu, gde Izabela boji svoje trepavice — oko 840. godine pne. Biblija Ester opisuje brojnim epitetima, takođe.

U zapadnom svijetu, početak kozmetike je bio u srednjem vijeku, iako je bilo dozvoljeno koristiti je samo među višim klasama.

Oko 1800. godine, šminku su prvenstveno koristile prostitutke, a kraljica Viktorija je javno objavila da je šminka neprilična, vulgarna i prihvatljiva samo za glumce.

Sredinom 20. vijeka, kozmetika se među ženama raširila u skoro svim industrijskim društvima širom svijeta.

Kozmetika se koristi preko hiljadu godina. Korišćenje kozmetike je dovelo tokom godina i do negativnih strana, deformiteta, slijepila i čak smrti. Primjer toga je korišćenje cerusita (bijelog olova) da bi se prekrilo ženino lice, što se činilo tokom Renesanse, i slijepilo izazvano maskarom „Leš Lur" (engl. ) tokom ranih 1900-ih.

Vrste
-----

U kozmetiku spadaju kreme za zaštitu kože, losioni, puderi, parfemi, ruževi za usne, lakovi za nokte, kozmetika za oči i lice, kontaktna sočiva u boji, farbe za kosu, sprejevi i gelovi za kosu, dezodoransi, kupke, so i ulja za kupanje itd.

Podskup kozmetike, šminka, prvenstveno se odnosi na proizvode u boji koji su namijenjeni promjeni izgleda i obično ga koriste takođe žene.

Proizvodnja
-----------

Proizvodnja kozmetike je trenutno pod dominacijom malog broja multinacionalnih kompanija nastalih početkom 20. vijeka, dok je distribucija i prodaja kozmetike raširena među velikim brojem raznih preduzeća.

Zdravstveni uticaji
-------------------

Kozmetika je sve do 19. veka sadržala opasne sastojke, koji su često bili smrtonosni.

U nekim proizvodima se nalaze sastojci na koje neke osobe mogu biti alergične. Kozmetika je bila testirana na životinjama, a utvrđeno je da se nakon nedelju dana aktivnosti estrogena, aktiviraju ksenoestrogeni.

Izvori
------

1. ↑  „The History Of Make Up".
2. ↑
3. ↑
4. ↑  Pallingston, J (1998). *Lipstick: A Celebration of the World's Favorite Cosmetic*. St. Martin's Press. ISBN 0312199147.
5. ↑  „Cosmetic Industry". Arhivirano iz originala na datum 2010-09-08. Pristupljeno 04. 08. 2010.
6. ↑  Grupa autora, „Ojačajte svoj imunosni sistem", ISBN 953-223-038-6
7. ↑  Frosch PJ, Pilz B, Andersen KE, *et al.* (November 1995). „Patch testing with fragrances: results of a multicenter study of the European Environmental and Contact Dermatitis Research Group with 48 frequently used constituents of perfumes". *Contact Derm.* **33** (5): 333–42. DOI:10.1111/j.1600-0536.1995.tb02048.x. PMID 8565489.
8. ↑
9. ↑  „Natural, Organic Beauty".
10. ↑  Byford JR, Shaw LE, Drew MG, Pope GS, Sauer MJ, Darbre PD (January 2002). „Oestrogenic activity of parabens in MCF7 human breast cancer cells". *J. Steroid Biochem. Mol. Biol.* **80** (1): 49–60. DOI:10.1016/S0960-0760(01)00174-1. PMID 11867263.

Literatura
----------

***Kozmetika*** na Wikimedijinoj ostavi

* Winter, Ruth (2005) [2005]. *A Consumer's Dictionary of Cosmetic Ingredients: Complete Information About the Harmful and Desirable Ingredients in Cosmetics (Paperback)*. USA: Three Rivers Press. ISBN 1400052335.
* Begoun, Paula (2003) [2003]. *Don't Go to the Cosmetics Counter Without Me(Paperback)*. USA: Beginning Press. ISBN 1877988308.
* Carrasco, Francisco (2009) [2009]. *Diccionario de Ingredientes Cosmeticos(Paperback)*. Spain: www.imagenpersonal.net. ISBN 9788461349791.